
Nr.           /
	



ANUNȚ

Ținând cont de prevederile art.XII alin.2  și alin.6 din Legea nr.141/2025 privind unele măsuri fiscal-bugetare, cu modificările și completările ulterioare, Direcția de Asistență Socială - cu sediul în municipiul Drobeta Turnu Severin, str. Decebal nr.40 ,bl.A1, județul Mehedinți, organizează concurs de ocupare a unui post contractual de execuție unic vacant în perioada 22.10.2026-26.10.2026, cu respectarea prevederilor art.18 alin.1 din H.G.nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice,  după cum urmează:
Denumirea postului :  Inspector de specialitate I                                                      
Numărul posturilor :1 post vacant   
Nivelul postului : personal contractual de execuție
Serviciul Secretariat - Administrativ - Arhivă - Registratură 
Durata timpului de lucru : 8 ore/zi, 40 ore/săptămână
Perioada: nedeterminată       
Condițiile generale de participare sunt cele prevăzute de art.15 din HG nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.    
            Poate ocupa un post vacant sau temporar vacant persoana care îndeplinește condițiile prevăzute de art.15 din HG nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.    
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).                                       
            Condițiile specifice necesare în vederea participării la concurs și a funcției contractuale stabilite pe baza atribuțiilor corespunzătoare postului sunt:
- studii universitare de licență în Științe Economice, domeniul de licență - Management ; 
- certificat de absolvire în domeniul Securității și Sănătății în Muncă ;
- permis de conducere categoria B ;
             - vechimea în specialitatea studiilor – 5 ani.
             Concursul constă în susținerea a trei probe: selecția dosarelor de concurs, lucrare scrisă și interviul. 
            Pentru înscrierea la concurs candidații vor depune un dosar care va conține următoarele documente :
 - formular de înscriere la concurs conform modelului prevăzut la anexa nr.2 ;
- copia actului de identitate sau orice alt document care atestă identitatea, potrivit legii, aflate în termen de valabilitate ;
- copia certificatului de căsătorie sau a altui document prin care s-a realizat schimbarea de nume, după caz;
- copiile documentelor care să ateste nivelul studiilor, precum și copiile documentelor care atestă
   îndeplinirea condițiilor specifice ale postului solicitate de autoritatea sau instituția publică ;
- cazier judiciar ;
- certificat de integritate comportamentală;
- adeverință medicală care să ateste starea de sănătate corespunzătoare; 
- curriculum vitae, model comun european ;
- alte documente relevante pentru desfășurarea concursului.
Actele solicitate pentru înscriere vor fi prezentate și în original în vederea verificării conformității copiilor cu acestea.
       Calendarul de desfășurare a concursului va fi organizat la sediul instituției:
	Nr. crt.
	Activități
	Data și ora

	1.
	Publicarea anunțului
	01.10.2026

	2.
	Depunerea dosarelor de participare la concurs se depun la sediul DAS din str. Decebal nr.40, bl.A1 nr.1, Serviciul resurse umane
	În perioada 01.10.2026-14.10.2026, ora 16:00

	3.
	Selecția dosarelor de către membrii comisiei de concurs
	15.10.2026

	4.
	Afișarea rezultatelor selecției dosarelor
	15.10.2026

	5.
	Depunerea contestațiilor privind rezultatele selecției dosarelor
	16.10.2026

	6.
	Afișarea rezultatului contestațiilor 
	19.10.2026

	7.
	Susținerea probei scrise 
	22.10.2026, ora 10:00

	8.
	Afișarea rezultatului probei scrise
	22.10.2026, ora 14:00

	9.
	Depunerea contestațiilor privind rezultatul probei scrise
	23.10.2026

	10.
	Afișarea rezultatului soluționării contestațiilor
	23.10.2026, ora 14:00

	11.
	Susținerea interviului
	26.10.2026, ora 10:00

	12.
	Comunicarea rezultatelor după susținerea interviului 
	26.10.2026, ora 12:00

	13.
	Depunerea contestațiilor privind rezultatul interviului 
	27.10.2026

	14.
	Afișarea rezultatului soluționării contestațiilor
	27.10.2026

	15.
	Afișarea rezultatului final al concursului
	28.10.2026


       Bibliografia și temetica la concursul organizat în vederea ocupării postului de inspector de specialitate I :
1. Legea nr. 292/2011 a Asistenței Sociale, cu modificările și completările ulterioare;
Tematica: Valorile si principiile generale pe care se întemeiază sistemul național de asistență socială.
2. [bookmark: _Hlk239767984] Legea nr. 319 /2006, a securității și sănătății în muncă, republicată cu modificările și completările ulterioare, integral.
3. Legea nr.202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare, integral; 
4. O.U.G. nr.57/2019 privind Codul Administrativ, art.376, art.430, art.432, art.434, art.437, art.439, art.440, art.443, art.444, art.458, art.551 din titlul I si II - partea VI, cu modificarile si completările ulterioare. 
Tematica: Principiile care guvernează conduita profesională a personalului contractual din administraţia publică.
5. HG nr.1425/2006 pentru aprobarea Normelor metodologice de aplicare a prevederilor Legii securității și sănătății în muncă nr.319/2006, integral;    
6.  HG nr.355/2007 privind supravegherea sănătății lucrătorilor, cu modificările și completările ulterioare, integral;
7. HG nr. 1091/2006 privind cerințele minime de securitate și sănătate pentru locul de muncă, cu modificările și completările ulterioare, integral;
8.  HG nr.1146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă, integral.

           Atribuțiile postului de execuție pentru care se organizează concursul sunt anexă la prezentul anunț.
 
        Relații suplimentare se pot obține pe site-ul www.dasdts.ro și la sediul instituției din str. Decebal nr.40, bl.A1, telefon 0252/329577- Serviciul Resurse umane, persoană de contact Crăcea Cristiana– inspector cls.I , grad profesional superior - Serviciul Resurse umane.



                    DIRECTOR EXECUTIV,                                                        INSPECTOR,

      ALISA BIANCA ALSTANI                                              CRISTIANA CRĂCEA



















Atribuțiile postului:    
    
a) asigură informarea şi instruirea salariaţilor în domeniul sănătăţii şi securităţii în muncă: la angajarea şi reluarea activităţii după producerea unui eveniment negativ; 
b) întocmeşte graficul anual de instruire, menţionând periodicitatea instructajelor în care acestea vor fi efectuate, eşalonat, pe locuri de muncă şi categorii de salariaţi pe care îl prezintă spre aprobare Şefului Serviciului Secretariat Administrativ Arhivă-Registratură; 
c) elaborează documentaţiile cu caracter tehnic de informare şi instruire a angajaţilor în domeniul securităţii şi sănătăţii în muncă, pe care le prezintă spre aprobare Şefului Serviciului Secretariat Administrativ Arhivă-Registratură; 
d) elaborează instrucțiuni proprii de aplicare a normelor de Sănătate și Securitate în Muncă, în funcție de particularitățile proceselor de muncă din instituție, numărul de angajați, riscurile de accidente și îmbolnăviri profesionale; 
e) verifică modul în care se aplică reglementările în vigoare și normele referitoare la prevenirea riscurilor de incendii și protecția sănătății angajaților; 
f) asigură obținerea autorizației de funcționare din punct de vedere al Sănătății și Securității în Muncă, înainte de începerea oricărei activități; 
g) prezintă documentaţia şi oferă informaţii solicitate cu prilejul controalelor de către inspectorii de muncă; 
h) asigură realizarea măsurilor dispuse de către inspectorii de muncă, în urma controalelor efectuate; 
i) conduce autoturismul aflat în proprietatea, Direcției de Asistență Socială Drobeta-Turnu Severin, în interes de serviciu, pentru îndeplinirea atribuțiilor prevăzute în fișa postului, cu respectarea legislației rutiere în vigoare, a procedurilor și dispozițiilor interne, numai în baza permisului de conducere valabil și corespunzător categoriei autovehiculului condus.
j) respectă normele de protecţia muncii şi normele de protecţie P.S.I., conform instructajelor periodice;
k) răspunde de eficienţa şi calitatea lucrărilor executate în cadrul serviciului la termenele stabilite prin reglementări interne sau prin alte acte normative, în conformitate cu specificul postului; 
l) respectă şi îşi însuşeşte  prevederile legislaţiei în domeniul securităţii şi sănătăţii în muncă, precum şi măsurile de aplicare a acestora; 
m) răspunde de veridicitatea şi exactitatea situaţiilor întocmite şi a datelor prezentate conducerii; 
n) nu părăseşte locul de muncă cu documente şi/sau alte bunuri aparţinând instituţiei, decât în acele situaţii în care scopul este de a îndeplini o sarcină de serviciu, conform atribuţiilor din fişa postului şi numai cu aprobarea şefului ierarhic; 
o) are obligaţia să aducă imediat la cunoştinţă Şefului Serviciului Secretariat Administrativ Arhivă-Registratură apariţia oricăror nereguli, abateri, situaţii neprevăzute sau orice alte greutăţi apărute în activitatea proprie; 
p) respectă Regulamentul de Ordine Interioară şi Regulamentul de Organizare şi Funcţionare al Direcţiei de Asistenţă Socială Drobeta-Turnu Severin și codul de etică și conduită profesionala din cadrul DAS.                                                                   
r) respectă programul de lucru, planificarea în concediul legal de odihnă, concediu de odihnă sau fără plată solicitând în prealabil acordul șefului ierarhic; 
s) păstrează, nu utilizează şi nu divulgă sub nici-o formă (orală, scrisă, înregistrare magnetică, electronică, grafică sau numerică) confidenţialitatea absolută a informaţiilor şi documentelor confidenţiale care nu sunt destinate publicităţii şi al căror caracter confidenţial este stabilit prin reglementări oficiale sau interne, la care are acces în scopul executării atribuţiilor de serviciu, cu excepția organelor de control abilitate;
ș) îndeplineşte şi alte activităţi conexe postului, pe perioadă determinată, dispuse de Directorul executiv al DAS şi/sau Şeful Serviciului Secretariat Administrativ Arhivă- Registratură prin dispoziție/notă de serviciu, în limita competenţelor personale şi profesionale. 
